《和谢雪坡太守东阡道中二首 其二》
元代·成廷圭

淮楚纷纷际，谁怜老逸民。一为吴郡客，三见洞庭春。

世路间关久，侯门接纳频。麻衣犹似雪，不敢涴缁尘。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。